Plaasaanval: Rowers eet aandete terwyl hulle slagoffers aanhou | Maroela Media
Sarel Pretorius, die veiligheidsverteenwoordiger van Agri Noordwes, het Woensdag aan Maroela Media gesê Colin en Maggie Cooper, albei in hul 60’s, is Maandagaand tussen 18:00 en 19:00 op hul plaas Modderfontein oorval.
“Twee mans het Colin buite die huis ingewag. Hy moes besigheid in Johannesburg gaan doen en het pas by die huis aangekom toe hy oorval is,” het Pretorius gesê. Maggie was alleen in die huis. “Die mans was met messe gewapen. Hulle het Colin in die huis in gedwing, waarna hulle die egpaar vasgebind en aangerand het.”
Die verdagtes het onder andere rekenaars gesteel en in die egpaar se motor van die toneel gevlug. Hul voertuig is omstreeks 00:00 verlate naby Zeerust opgespoor.
Maggie kon eers Dinsdagoggend daarin slaag om haarself te bevry, waarna sy hulp ontbied het.
Albei is beseer en na ‘n hospitaal geneem vir behandeling.
Pretorius het die aanval streng veroordeel en gesê aanvallers raak al hoe meer arrogant. Hy het bygevoeg die polisie moet betredingsake met meer erns hanteer, aangesien betreding gewoonlik voor plaasaanvalle plaasvind. “Aanvallers betree plase om inligting te versamel en hul aanvalle te beplan. Betreders word gereeld in hegtenis geneem, maar dit word as ŉ geringe misdaad beskou en die skuldiges is gou weer vry. As die polisie strenger teen betreders optree, kan ons begin om die oorlog teen plaasaanvalle te wen,” het Pretorius gesê.
Is dit nie asof die aanvalle besig is om toe te neem nie? Daagliks is daar nou berigte van ‘n plaas aanval(e). Self in die dorpe word blankes nou aangeval. Ons sal moet wakker skrik want dit is aan die toeneem.
Loop te alle tye met n wapen buite, en weet maar ons moet gewoond raak om in tronke te leef. Dis nou as jy wil bly leef. Vergeet van bediendes, as dit moet< daars baie wit kinders wat nie werk kan kry nie, en te dankbaar sal wees vir n werk, verblyf en kos.
Asb kry julle feite agtermekaar. Dit is my suster em haar man. Hulle le albei in die Milpark ICU.
Jenny, hoop jou familie herstel spoedig. Onthou…ons is omring deur sensasie. Sterkte daar.
Een van ons joernaliste sal dringend met jou in verbinding tree.